Spørsmål til smågruppene uke 18 og 19

Hvis dere ønsker å fortsette på spørsmålene til Hermund Haalands tale om tro i arbeidslivet, kan dere det ☺

Les Jakob 3. 2-12 (del evt teksten opp i 2 deler og kommenter underveis)

Hva berører deg i teksten?

Torbjørg talte om hvordan ord kan skape både godt og vondt. Har du noen eksempler på ord som har satt seg i deg? Enten på godt eller vondt?

Enkelte ord setter seg som løgner, som ble sammenlignet med ugress, i oss. Det nytter ikke med fine planter, før ugresset er ryddet unna. Hvordan kan vi rydde i løgnene i livene våre?

Jesus sa i Johannes 8.32: dere skal kjenne sannheten og sannheten skal sette dere fri. Jesus vil bytte ut løgn med sannhet. Da må vi gå til kjernen i løgnen vi lever i (eksempler: «du er for mye», «du får aldri noe til», «du er utenfor») og be Gud vise oss hva som er sannheten.

Det kan anbefales å gå til samtale, eller på et «Hjertefokus»-kurs, som det ble delt om i vitnesbyrdet i talen. Hvis dere er trygge på hverandre, kan dere be sammen om konkrete løgner – som Gud kan bytte ut med sannhet, i gruppa)

Hva kan være gode måter å fylle seg med sannhet?